সার্জারিতে বদলে গিয়েছে মুখের গড়ন, ট্রোলডের জবাবে কী বললেন মৌনী রায়?

ওয়েব ডেস্ক: বাঙালি কন্যা মৌনী রায় (Mouni Roy) বেশ কিছুদিন ধরেই নেটিজেনদের চর্চায় রয়েছেন। মুম্বইয়ের এক অনুষ্ঠানে উপস্থিত ছিলেন মৌনী। সেখানে পাপারাজ্জিদের ক্যামেরায় ধরা পড়ে তাঁর মুখের বদল। তিনি প্লাস্টিক সার্জারি (Mouni Roy Plastic Surgery) করিয়েছিলেন, আর যার কারণে তাঁর মুখের আদল বদলে গিয়েছিল। তা নিয়ে চরম ট্রোলড হলেন অভিনেত্রী। অবশেষে এই বিষয়ে নীরবতা ভাঙলেন অভিনেত্রী। এবার পাপারাৎজি তালে সে নিয়ে প্রশ্ন করতেই খানিক ঘুরিয়ে উত্তর দিলেন মৌনী।

আসন্ন ছবি ‘ভূতনী’র ট্রেলার লঞ্চে হাজির হয়েছিলেন মৌনী। সেখানেই তাঁকে দেখে রীতিমতো চমকে গিয়েছিলেন সকলে। ক্যামেরায় ধরা পড়ে মৌনীর চেহারার অসঙ্গতি। একেবারে বদলে গিয়েছেন অভিনেত্রী মুখের গড়ন। চোখের পাশে ফুলে উঠেছে। বদলে গিয়েছে মুখের আদল। তাঁর কপালে দুটি উঁচু শিরা দেখা যায় যা আগে কখনও ছিল না। নেটিজেনদের নজর পড়েছে মৌনীর ঠোঁটেও। বদলে গিয়েছে নায়িকার ঠোঁটের গড়ন। যদিও এর আগে বহুবার সার্জারি করিয়েছেন মৌনী।‌ নেটাগরিকদের মতে এবারের সার্জারি মোটেই সফল হয়নি তাঁর। তাই বদলে গিয়েছে তাঁর মুখের গড়ন। সোশ্যাল মিডিয়ায় চূড়ান্ত ট্রোলিংয়ের শিকার হয়েছিলেন মৌনী।
আগামী ছবি ‘দ্য ভূতনি’র প্রচারে এসে কটাক্ষের কড়া জবাব দিলেন মৌনী। ‘প্লাস্টিক সার্জারি’র নিয়ে মৌনীকে প্রশ্ন করা হয়। অভিনেত্রী বলেন, ‘এই ধরনের জল্পনা চলতেই থাকে। আমি উদ্বিগ্ন নই। মৌনীর কথায়, ‘আমি এসব নিয়ে ভাবি না। পর্দার আড়াল থেকে বসে কেউ ট্রোলিং করে এবং সেটাকেই ভালো কাজ বলে মনে করে, তা হলে সেটাই করুক।

আরও পড়ুন: ‘রঘু ডাকাত’ এর সঙ্গী হবেন রজতাভ দত্ত! কোন চরিত্রে বাজিমাত করবেন?

অন্য খবর দেখুন